Seun (3) van vermoorde SA man verdwyn | Nuus24
Seun (3) van vermoorde SA man verdwyn
Eksvrou vas ná moord op SA man in Thailand
Voortvlugtige ná jaar vasgetrek
Durban – Die familie van 'n Suid-Afrikaanse man, wat na bewering deur sy vervreemde vrou en haar broer in Thailand vermoor is, het hul kommer uitgespreek oor die verdwyning van sy driejarige seuntjie.Die Bangkok Post het Sondag berig dat Oswald Heinrich Duvel se jonger broer, Hercules Duvel, Saterdmiddag tydens 'n nuuskonferensie gesê het nie eers die polisie weet waar Duvel se kind is nie."Ons is bekommerd oor die welstand van sy seun. Ons bid dat dit goed gaan met hom en wil graag aanbied om vir hom te sorg.""Duvel (50) se lyk is verlede Sondag met koeëlwonde langs 'n vlak graf aan die voetheuwels van die Saraburi-provinsie, noord van Thailand se hoofstad, Bangkok, gevind. Hy het slegs sy onderbroek en horlosie aangehad.Lt.-Gen Nares Nanphathote het Donderdag aan Sapa gesê dat Duvel se eksvrou, Karachin Duvel, erken het sy het hom vermoor.Duvel, wat gebore is en grootgeword het in Piet Retief, was in 'n langdurige toesigstryd in Thaise howe met sy vervreemde vrou gewikkel.Nanphathote het gesê die inligting wat hy het is dat die eksvrou hom genooi het om in haar Toyota Fortuner saam met haar ma te sit en oor die toesig-ooreenkoms te praat.Duvel was egter nie bewus van 'n derde persoon wat agter in die voertuig gelê het nie. Die verdagte het drie noodlottige skote afgevuur.Volgens berigte is die skieter, wat glo die eksvrou se broer, halfbroer of aangenome broer is, as Surasith Pacchathepmonkol geïdentifiseer.Volg Nuus24 op Twitter.
Lees meer oor: oswald heinrich duvel | moorde VOLGENDE OP NUUS24X